laion/Wikipedia-Exotic huggingface dataset:
Animated Dreams

Animated Dreams oli Baltimaade suurim animafilmide festival, mis toimus igal sügisel Tallinnas. Animated Dreams alustas Pimedate Ööde Filmifestivali programmis 1999. aastal. Esimese animafilmide kava aitas koostada šveitslane Otto Alder. Lisaks rahvusvahelisele võistlusprogrammile ning mitmetele eriprogrammidele toimusid festivalil tudengifilmide linastused ja lasteseansid. Festivali Grand Prix oli alates 2014. aastast Heino Parsi NAEL. Varasem peaauhind kandis nime Wooden Wolf. Korraldajate hulka kuulusid erinevatel aastatel Heilika Pikkov, Mari-Liis Rebane ning 2016. aastal oli festivali kunstiliseks juhiks Olga Pärn. Festivalil käisid aastate jooksul žüriis mitmeid tunnustatud rahvusvahelised animafilmitegijaid nagu Adam Benjamin Elliot, Phil Mulloy, Michaela Pavlatova, Bill Plympton, Emma de Swaef jt. 2017. aastal PÖFFi kärgfestivalid Animated Dreams ja Sleepwalkers ühinesid animatsiooni ja lühifilmide festivaliks PÖFF Shorts. PÖFF Shorts Just Film festival Tallinna Pimedate Ööde Filmifestival Teder, Tarmo (28. november 2003). "Animaneste PÖFFi filmikärje kannudes". Sirp. Lk 6. Vaadatud 8. oktoobril 2024. Robert Boschi fondi lektor Ronald Menzel Tallinna Saksa Kultuuriinstituudist ütleb, et PÖFFi raames viiendat korda peetav "Animated Dreams" läheb "alafestivalina" aina suuremaks ja suuremaks ja loomult iseseisvamaks. "Festivalist". Anima.ee. 2014. Originaali arhiivikoopia seisuga 2. mai 2014. Vaadatud 8. oktoobril 2024.{{uudiseviide}}: CS1 hooldus: robot: algse URL-i olek teadmata (link) Laasik, Andres (20. oktoober 1999). "Pimedatel Öödel kaob Pliuhkam internetti". Eesti Päevaleht. Nr 242. Vaadatud 8. oktoobril 2024. Festivali maailma animafilmidest koosneva valiku aitas koostada šveitslane Otto Alder. 70 animafilmist koosnevas kavas on mitu festivalidel pärjatud filmi. /---/ Pimedate Ööde filmifestivalil detsembri alguses näeb ka esinduslikku animafilmide programmi ja esilinastub uud nukufilm "Saamuel internetis”. "Animated Dreams alustab uue võistlusprogrammiga". ERR Kultuur. 12. august 2016. Vaadatud 8. oktoobril 2024. "Algab PÖFFi animafestival". Eesti Päevaleht. 8. detsember 2004. Vaadatud 8. oktoobril 2024. Tuumalu, Tiit (24. november 2005). "Tšehhi animafilmi lipp püsib kõrgel". Postimees. Vaadatud 8. oktoober 2024. "Tervisi Plymptooniast!". Postimees. 7. detsember 2001. Vaadatud 8. oktoobril 2024. "Animated Dreams avalikustas rahvusvahelise võistlusprogrammi". ERR. 29. oktoober 2015. Vaadatud 8. oktoobril 2024. "PÖFFi anima- ja lühifilmide festivalid ühinevad". Postimees. 22. september 2017. Vaadatud 8. oktoobril 2024. Pimedate Ööde Filmifestivali kärgfestivalid Animated Dreams ja Sleepwalkers ühinevad uueks lühifilmide ja animatsiooni festivaliks nimega PÖFF Shorts. Lühianimatsioonide programmijuhiks saab animarežissöör Priit Tender, lühifilmide programmijuhina jätkab Laurence Boyce.
Homosidrunhape

Homosidrunhape on orgaaniline ühend (trikarboksüülhape), mis on oluline õhulämmastiku bioloogilise sidumise protsessis. Homosidrunhappe molekulis (C7H10O7) sisaldub üks metüleenrühm (–CH2–) rohkem kui sidrunhappe molekulis; sellest tulenevalt ka eesliide „homo”. Homosidrunhappe molekul on kiraalne, sisaldab asümmeetrilise süsiniku aatomit. Homosidrunhape esineb tasakaalus oma laktoonvormiga. Looduses osaleb (R)-homosidrunhape nitrogenaasi protsessis raud-molübdeen kofaktori osana. Nitrogenaasid on ensüümid, mis mõnedes organismides seovad gaasilist lämmastikku, lõhkudes N2 kolmiksideme. See on oluline õhulämmastiku bioloogilise sidumise protsess taimedes, seentes ja bakterites. (R)-homosidrunhappe asendamine sidrunhappega või mõne teise orgaanilise happega alandab drastiliselt lämmastiku sidumist. Nitrogenaas Homoisosidrunhape
Seppo Varho

Seppo Varho (sündinud 28. juunil 1963) on soome pianist. Õppinud klaverit Espoo muusikakoolis (Espoon Musiikkiopisto), kus tema õpetajateks olid Monna Kamu, Hanna Aho ja Kaija Harjanne ning Konstantin Bogino juures Itaalias, Prantsusmaal ja Soomes. Ta on osalenud ka Viktor Derevjanko, Ralf Gothóni, Eero Heinoneni, Paavali Jumppaneni, Matti Raekallio ja Tapani Valsta meistrikursustel. Varho esineb nii solisti kui ka kammermuusikuna. Klaverisaatjana tegutseb ta Espoo muusikakoolis, Helsingi ametikõrgkoolis Metropolia ja Sibeliuse Akadeemias. Tema mitmekülgse repertuaari hulka kuulub lisaks maailmaheliloojate Bernd Alois Zimmermanni, John Cage'i, Witold Lutoslawski, Heinz Holligeri ja Elliott Carteri loomingule ka uus soome ja eesti muusika. Lisaks Soomele on ta palju kordi esinenud Itaalias Veneetsia lähedal asuval Chioggia festivalil. Ta on esinenud ka Šveitsis (Lenzburgis, Zürichis ja Boswilis), Austrias, Saksamaal, Iisraelis ja Jaapanis. Eestis on ta esinenud mitu korda nii solisti kui ka eesti baritoni Atlan Karpi saatjana.[viide?]
Mõtteid valmivast intelligentsist

"Mõtteid valmivast intelligentsist" oli EYS Veljesto esimene koguteos. See ilmus 1923. aastal. August Anni: Meie ilmast ja meie ilmavaatest. Alfred Koort: Meie rahvuspoliitika kõlbline ideaal. Harri Moora: Eesti praegusest rahvuslusest. Harri Moora: Meie rahvuskultuuri kysimusist. Julius Mägiste: Eesti “seesmine ülesehitus” ja meie vilistlaskund. August Anni: Maakundlikke yliõpilaskogude eeskujudest ja põhimõtteist. August Anni: Millised peaksid olema meie yliõpilasyhingud? Lisa: Vastused ringkysimusele vilistlaskunnas: mis arvatakse meie yliõpilaselust ja selle ülesandeist? http://erb.nlib.ee/?kid=12700666 http://www.postimees.ee/leht/97/05/30/kultuur.htm http://www.sirp.ee/archive/1998/03.07.98/Varia/Varia1-1.html http://kultuur.elu.ee/ke469_sild.htm http://www.syndikaat.ee/news.php?uID=312&lang=est
Eesti Rohelised

Eesti Rohelised (lühend ER) oli Eesti erakond, mis tekkis 9. detsembril 1991, kui liitusid Eesti Roheline Partei ja Eesti Roheline Erakond. Erakonna esimehed olid asutamisest kuni 16. jaanuarini 1995 Jüri Liim ja sealt edasi kuni 21. maini 1998 Jüri Martin. Erakond osales Euroopa Roheliste Parteide Föderatsiooni töös. Aastal 1995 erakond lõhenes: üks tiib, mille eesotsas otsas oli Jüri Liim, pooldas selgelt rahvuslikku ja parempoolset poliitikat ega pooldanud valimisliitu Eesti Rojalistliku Parteiga. Teine tiib, mille liider oli Jüri Martin, järgis rohkem vasakpoolset rohelist suunda. 1995. aasta Riigikogu valimistel osalesid Eesti Rohelised siiski valimisliidus Neljas Jõud, mis moodustati koos Eesti Rojalistliku Parteiga, mis ei ületanud Riigikogu valimiskünnist. 21. mail 1998 kaotas erakond Eesti Rohelised registreeringu seoses 1000 liikme künnise kehtestamisega Eesti erakondadele. Ühegi erakonnaga ei liitutud, kuid paljud ER liikmed, kes soovisid poliitikas jätkata, astusid ER likvideerimise järel Keskerakonda. Erakond Eestimaa Rohelised Riigikogu valimine. 5. märts 1995. Vabariigi valimiskomisjoni koduleht. (Kasutatud 14. aprillil 2010.)
Kristlik kantrimuusika

Kristlik kantrimuusika (ka kantri gospel, inspiratsiooniline kantri) on muusika, milles väljendatakse isiklikku või ühiskondlikku veendumust kristlusse. Kristlik kantri on kristliku muusika üks vormidest. Selle žanriteks on omaette gospelmuusika ja kantrimuusika. Nagu kõik muusikastiilid, kuulub ka kristlik kantrimuusika kultuurilisse ja sotsiaalsesse konspekti. Kristliku kantriga väljendatakse oma isiklikku suhet Jumalaga, lahatakse elu erinevaid tahke ja otsitakse vastust Jumalalt, kajastab head ja elutervet sõnumit, ülistatakse ja väljendatakse oma tänu ning austust Jumalale ja Jeesuse päästetööle. Kristliku kantrimuusika esitajaid Allen Frizzell Tommy Brandt Jim Carruthers David L Cook Lisa Daggs-Charette Jimmy Davis Gayla Earlene George Hamilton IV Mike Manuel Jody Miller Lulu Roman Walt Mills Susie Luchsinger
Bryani maakond (Georgia)

Bryani maakond (Bryan County) on maakond USA-s Georgia osariigi edelaosas. Maakonna halduskeskus on Pembroke ja suurim linn Richmond Hill. Maakonna pindala on 1177 km², millest 33 km² moodustab veepindala. Elanike arv oli 2010. aasta rahvaloenduse järgi 30 233. Aastal 2000 oli elanike arv 23 417. Effinghami maakond (põhjas) Chathami maakond (kirdes) Liberty maakond (lõunas) Evansi maakond (läänes) Bullochi maakond (loodes) Bryani maakond moodustati 19. detsembril 1793. aastal 16. Georgia maakonnana. Maakond on saanud nime Ameerika iseseisvussõja partisani Jonathan Bryani järgi. 2020 United States Census, vaadatud 1.01.2022. Bryani maakonna koduleht (inglise keeles)
Johnstoni maakond

Johnstoni maakond (Johnston County) on maakond USA-s Põhja-Carolina osariigis. Maakonna halduskeskus on Smithfield. Maakonna pindala on 2062 km², millest 10 km² moodustab veepindala. Elanike arv oli 2010. aasta rahvaloenduse järgi 168 878. Aastal 2000 oli elanike arv 121 965. Nashi maakond (kirdes) Wilsoni maakond (idas) Wayne'i maakond (kagus) Sampsoni maakond (lõunas) Harnetti maakond (edelas) Wake'i maakond (loodes) Johnstoni maakond moodustati 1746. aastal Craveni maakonna osast. Maakond on saanud nime Põhja-Carolina kuberneri Gabriel Johnstoni järgi. 1752 moodustati Johnstoni, Bladeni ja Granville'i maakonna osadest Orange'i maakond. 1758 moodustati Johnstoni maakonna idaosast Dobbsi maakond. 1770 moodustati Johnstoni, Cumberlandi ja Orange'i maakonna osadest Wake'i maakond ning lõpuks 1855 Johnstoni, Edgecombe'i, Nashi ja Wayne'i maakonna osadest Wilsoni maakond. 2020 United States Census, vaadatud 1.01.2022. Johnstoni maakonna koduleht (inglise keeles)
Johnstoni maakond (Oklahoma)

Johnstoni maakond (Johnston County) on maakond USA-s Oklahoma osariigis. Maakonna halduskeskus on Tishomingo. Maakonna pindala on 1705 km², millest 36 km² moodustab veepindala. Elanike arv oli 2010. aasta rahvaloenduse järgi 10 957. Aastal 2000 oli elanike arv 10 513. Pontotoci maakond (põhjas) Coali maakond (kirdes) Atoka maakond (idas) Bryani maakond (kagus) Marshalli maakond (lõunas) Carteri maakond (läänes) Murray maakond (loodes) Johnstoni maakond moodustati 1907. aastal. Maakond on saanud nime [Douglas H.Johnston]]i järgi. Tishomingo National Wildlife Refuge (osa) 2020 United States Census, vaadatud 1.01.2022.
Peraküla (Mulgi)

Peraküla (ka: Päraküla) oli küla Viljandi maakonnas Abja vallas. Küla oli kuni II maailmasõjani ehtmulgiliku kultuuri, elu-olu ja majapidamise ehedamaks piirkonnaks. Perakülas asus Ruukle talu, kus etendati näidendeid ja mis oli küla kultuurikeskus. 1977. aastal on liidetud Sarjaga. Perakülas on sündinud metsateadlane Peeter Rõigas ja fotograaf Jaan Riet. Enu talu Losu talu Suure-Losu talu Ruukle talu Laatsi talu Longi talu Tõõtsimõisa talu
Volgograd

"Stalingrad" suunab siia. Teiste tähenduste kohta vaata lehekülge Stalingrad (täpsustus). Volgograd (vene 'Volga linn', 1925–1961 Stalingrad) on oblastilise alluvusega linn Venemaal Volga jõe ääres, Volgogradi oblasti halduskeskus. Volgograd on kangelaslinn. Linn sai alguse 1589 Tsaritsõni kindluse rajamisest Venemaa lõunapiiri kaitseks. Tsaritsõni nime seostatakse Tsaritsa jõe nimega. Seda omakorda on arvatud pärinevat turgikeelsetest sõnadest sarı su ('kollane vesi') või sarı sin ('kollane saar')[viide?]. Teise seletuse järgi pärineb see Kasaaride kaganaadi pealinna nimest, mis oli Sarığşın. Rahvaetümoloogia tõttu on venekeelne nimi vormunud sõna царица ('tsaarinna') järgi. Tsaritsõni väga kiire areng XX sajandi algul nafta- ja metsakaubanduse keskuseks, tõi kaasa hüüdnime "Vene Chicago". Kodusõja ajal 1918–1920 toimusid linna pärast ägedad lahingud. Aastani 1925 kandis nime Tsaritsõn (Царицын) ja 1925–1961 Stalingrad (Сталинград). Teise maailmasõja ajal toimus linnas Stalingradi lahing, mille käigus linn tehti maatasa. Igavene tuli auvahtkonnaga Mamai kurgaanil. Kollaž. Volgograd, Venemaa Satelliidifoto Volgogradist Volgograd oli aastatel 1989–1998 ja 2002–2003 miljonilinn, kuid negatiivse iibe tõttu langes elanike arv alla miljoni. 1. jaanuaril 2010 oli arvestuslik elanike arv 979 617. Märtsis 2010 liideti linnaga mitu linnalähedast alevit ja küla eesmärgiga säilitada miljonilinna staatus eeloleval rahvaloendusel. Selle tulemusel kasvas arvestuslik elanike arv 1,017 miljonini.Linna pindala kasvas 565 km²-lt 881,55 km²-ni. Volgograd on pindalalt Venemaa kolmas linn Moskva ja Peterburi järel. https://www.citypopulation.de/en/russia/cities/southern/, vaadatud 27.09.2022. Vasmeri sõnaraamat, IV, Moskva 1996, lk 290. Нашли землю за Волгой http://www.consultant.ru/law/review/reg/rlaw/rlaw1802010-03-26.html Volgogradi linnavalitsuse portaal
Jaan Anvelt noorem

Jaan Anvelt (11. mai 1936 Moskva – 3. november 2001 Tallinn) oli eesti transporditegelane ja riigiametnik. Ta sündis Moskvas, Teise maailmasõja ajal elas Tšuvaši ANSV-s ja Jaroslavli oblastis. Aastal 1945 asus koos ema ja õega Eestisse, kus lõpetas Tallinna 21. Keskkooli ja aastal 1960 Tallinna Polütehnilise Instituudi autotranspordi ekspluatatsiooni erialal. Ta oli aastatel 1960–1970 Tallinna Taksopargi peainsener. Aastatel 1970–1982 oli ta Autovedude Valitsuse peainsener. Aastatel 1982–1987 oli ta Eesti NSV autotranspordi ja maanteede ministri asetäitja-peainsener, aastatel 1987–1991 oli ta Eesti NSV Riikliku Transpordikomitee/Transpordiministeeriumi teaduslik-tehnilise ja sotsiaalse arengu peavalitsuse juhataja. Aastast 1991 oli ta Eesti Vabariigi Teede- ja Sideministeeriumi arenguosakonna juhataja, nõunik, arengupoliitika osakonna juhataja ning arengu ja välissuhete osakonna juhataja. Ta on kuulunud NLKP ja Eesti Sotsiaaldemokraatliku Tööpartei ridadesse. Tema hobideks olid foto- ja filmiamatörism ning kalandus ja jaht. Jaan Anvelt suri 3. novembril 2001 Tallinnas ja ta maeti 7. novembril 2001 Metsakalmistule. Tema isa oli Eesti Töörahva Kommuuni Nõukogu esimees ja sõjandusosakonna juhataja Jaan Anvelt, ema Alise Stein-Anvelt oli eesti kunstnik ja revolutsionäär; II Riigikogu liige. Tema poeg Andres Anvelt on Eestis endine poliitik ja kriminaalpolitseiametnik. 1977 Tööpunalipu orden 2002 Valgetähe V klassi teenetemärk (postuumselt) http://www.kalmistud.ee/haudi?filter_maetud_eesnimi=jaan&filter_maetud_perenimi=anvelt&action=maetud&popup=0&yldotsing=1&filter_maetud_kalmistu=[alaline kõdulink] Eesti majanduse biograafiline leksikon 1951–2000 AS Kirjastus Ilo, 2003
Taksim Gezi park

Taksim Gezi park on park Türgis İstanbulis. Plaan pargi asemele kaubanduskeskus ehitada ja plaani vastu protestinute karm kohtlemine politsei poolt sütitasid üleriigilised protestiaktsioonid 2013. aasta mais. Pargi kaitsmiseks alanud demonstratsioonid laienesid politsei tegevuse ja valitsuse vastasteks.
Kangur

Kangur on kutseline kangakuduja. Kangrud olid 17.–19. sajandini Eestis ühed kõige arvukamad maakäsitöölised, kes kudusid kangaspuudel linaseid ja villaseid kangaid ning rahvavaipu. Külakangrutelt tellisid kangaid ja vaipu mõisateenijad, vallaametnikud, kõrtsmikud, jõukamad talupojad. Taludes kooti vastavad kangad enamasti ise. Pikka aega olid kangruteks mehed, alles 19. sajandi lõpupoolel hakkasid seda ametit pidama ka naised. 20. sajandi algul müüdi kodukootud lõuendeid ja kangaid kas ülesostjatele või siis laatadel. kangas kangareha kangasõlg Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 67 Arvi Ränk. Eesti etnograafia sõnaraamat. Tallinn: Eesti Keele Sihtasutus, 1996. Lk 51
Hundiaed

Hundiaed on endisaegne hundipüünis, mis koosnes kahest ringikujulisest varbadega aiast, mille keskele paigutati elussööt. hundiork hundisõit hundivõrk hundiõng Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 39 Eesti kirjakeele seletussõnaraamat, 2009. [1] (vaadatud 01.06.2013)
Hundiork

Hundiork ehk hundioda on endisaegne ajujahil kasutatud oda, millega tapeti hundivõrku aetud hunt. hundiaed hundisõit hundivõrk hundiõng Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 39
Marco Donadel

Marco Donadel (sündinud 21. aprillil 1983) on itaalia jalgpallur (poolkaitsja). Donadel alustas oma jalgpallurikarjääri AC Milanis. Seejärel mängis ta laenulepingu alusel klubides US Lecce, Parma FC, UC Sampdoria ja ACF Fiorentina. 2005. aastal sõlmis ta pärast edukat laenuperioodi lepingu Fiorentinaga. 2011. aastal sõlmis ta nelja-aastase lepingu SSC Napoliga. Aastatel 2015–2018 mängis ta Major League Socceri klubis Montreal Impact. Ta kuulus Itaalia võistkonda 2004. aasta suveolümpiamängude jalgpalliturniiril.
N'Djamena

N'Djamena (prantsuse (ka Ndjamena, N'Djaména, Ndjaména); araabia نجامينا (Njāmīnā)) on Tšaadi pealinn. Linn asub Tšaadi ja Kameruni piiri lähedal Chari jõe ääres. Linna elanike arv on 721 000 (2005. aasta hinnang). Linna asutasid prantslased 1900. aastal. 1960. aastal sai see iseseisva Tšaadi pealinnaks. 1973. aastani kandis linn nime Fort Lamy (ka Fort-Lamy) . 1970. aastatel sai linn kannatada kodusõjas. 13. aprillil 2006 tungisid relvastatud opositsioonijõud (Ühinenud Rinne Demokraatliku Muutuse Eest) N'Djamena eeslinnadesse, kuid valitsusarmee suutis nad tagasi lüüa. Vähemalt 350 inimest sai lahingus surma. Linnas asub Tšaadi Rahvusmuuseum, 1972 asutatud Tšaadi Ülikool ja rahvusvaheline lennuväli. Üle poole elanikest on kirjaoskamatud.
Luxair

Luxair on Luksemburgi lennufirma. Luxairi kodulennujaam on Luxembourgi lennujaam. Luxairi sõsarfirma on CargoLux, mis asub ka Luksemburgis. Luxairi koduleht Luxair Groupi koduleht
Suurepärane käik

Suurepärane käik (tähis !!) on males ja kabes käik, mis partii ülesmärkija ja kommenteerija arvates on hea ja leidlik, kuid esmapilgul väga ootamatu, näiteks mitme malendi kahimine. See võib kaotusseisust välja tuua või luua võiduseisu.
Kahekordne faktoriaal

Paaritu positiivse täisarvu n kahekordne faktoriaal ehk paaritu faktoriaal n!! on kõigi paaritute positiivsete täisarvude korrutis kuni selle arvuni. Teisiti öeldes, ( 2 k − 1 ) ! ! = ∏ i = 1 k ( 2 i − 1 ) . {\displaystyle (2k-1)!!=\prod _{i=1}^{k}(2i-1).} Näiteks 9!! = 1 × 3 × 5 × 7 × 9 = 945. Arvude n = 1, 3, 5, 7, ... kahekordsete faktoriaalide jada algab nii: 1, 3, 15, 105, 945, 10395, 135135, ..... Faktoriaal David Callan. A combinatorial survey of identities for the double factorial, 2009, arxiv.org oeis.org
Miguel Britos

Miguel Ángel Britos Cabrera (sündinud 17. juulil 1985 Maldonados) on endine Uruguay jalgpallur (keskkaitsja). Klubikarjääri jooksul mängis ta muuhulgas Itaalia kõrgliiga klubides Bologna ja Napoli ning Inglismaa kõrgliiga klubis Watford.
Ketid

Ketid (varasem nimetus ka Jenissei ostjakid) on rahvas Venemaal Siberis Krasnojarski krais ja naaberaladel. Kõnelevad vene keelt ja jenissei keelte hulka kuuluvat keti keelt. 2010. aasta rahvaloenduse andmetel elas Venemaal 1220 ketti, neist Krasnojarski krais 956. Antropoloogiliselt kuuluvad ketid üldiselt mongoliidsesse põhja-aasia rassi, kuid neil on ka ilmseid uurali rassi tunnuseid. Kettide peamiseteks elatusaladeks on olnud karusloomajaht ja kalastus, alates 18. sajandist järjest enam ka põhjapõdrakasvatus. Vene riigi koosseisu vallutati ketid 17. sajandi algul. Tänapäeval on ketid venestumas. 2010. aasta rahvaloenduse andmetel valdas Venemaal keti keelt ainult 213 inimest. "Arhiivikoopia". Originaali (PDF) arhiivikoopia seisuga 6. september 2018. Vaadatud 21. juunil 2013.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia" (PDF). Originaali (PDF) arhiivikoopia seisuga 24. september 2015. Vaadatud 21. juunil 2013.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia" (PDF). Originaali (PDF) arhiivikoopia seisuga 27. jaanuar 2021. Vaadatud 21. juunil 2013.{{netiviide}}: CS1 hooldus: arhiivikoopia kasutusel pealkirjana (link) Ketid Vene Impeeriumi rahvaste punases raamatus (inglise keeles)
Christian Maggio

Christian Maggio (sündinud 11. veebruaril 1982 Montecchio Maggiores) on endine Itaalia jalgpallur (paremkaitsja). Maggio alustas oma profijalgpalluri karjääri Vicenzas. Ta tegi oma debüüdi Serie A-s hooajal 2000–2001. 2002. aastal omandas poole tema mängijaõigustest Parma. 2003. aastal liitus Maggio Fiorentinaga. Ta mängis klubis 56 mängu ja lõi kaks väravat. Maggio liitus Sampdoriaga 2006. aastal. Tema läbimurdeaastaks kujunes hooaeg 2007–2008, kui ta lõi 28 mänguga üheksa väravat. 2008. aastal müüdi ta Napolisse 8 miljoni euro eest. Napolis mängides valiti ta aastatel 2011–2013 kolmel hooajal järjest Serie A sümboolsesse koondisse. Ta tegi koondisedebüüdi 19. novembril 2008 sõpruskohtumises Kreeka vastu, pääsedes mängu vahetusest 61. minutil. Ta sõitis koondisega ka 2010. aasta MM-ile, kus tegi kaasa ühe kohtumise. 2012. aasta EM-il osales Maggio kahes esimeses kohtumises Hispaania ja Horvaatia vastu ning tuli mängu vahetusest veerandfinaalis Inglismaa vastu. Ta kuulus Itaalia koondisse veel ka 2013. aasta FIFA konföderatsioonide karikaturniiril. Itaalia koondises mängis Maggio aastatel 2008–2014 kokku 34 korda. Napoli Coppa Italia: 2011–12, 2013–14 SuperCoppa Italiana: 2014
Geonoomia

Geonoomia all võidakse mõista kas geoloogiat või siis dünaamilise geoloogia osa, mis tegeleb planeedile Maa mõjuvate füüsikaliste jõududega. Termin "geonoomia" on vähetuntud ega oma kindlat ja üldiselt aktsepteeritud sisu. Seetõttu soovitatakse selle termini kasutamist vältida.
Omar El Kaddouri

Omar El Kaddouri (sündinud 21. augustil 1990 Brüsselis) on Maroko jalgpallur, poolkaitsja. Alates 2017. aastast mängib ta Kreeka kõrgliiga klubis PAOK. Hooajal 2018–19 tuli ta klubiga Kreeka meistriks. El Kaddouri mängis Belgia noortekoondistes, kuid seejärel hakkas mängima hoopis Maroko jalgpallikoondises. Esimese värava koondises lõi ta 23. mail 2014 sõprusmängus Mosambiigi vastu. Ta kuulus Maroko koondisse 2017. aasta Aafrika rahvaste karikavõistlustel. Ta pääses platsile kahes alagrupimängus ja veerandfinaalis, mille Maroko kaotas Egiptusele tulemusega 0:1. Ta kuulus Maroko meeskonda ka 2012. aasta suveolümpiamängude jalgpalliturniiril. PAOK Kreeka Super League: 2018–19 Kreeka karikas: 2017–18, 2018–19
Dries Mertens

Dries Mertens (sündinud 6. mail 1987 Leuvenis) on Belgia jalgpallur. Ta mängib Türgi kõrgliigaklubis Galatasaray ründaja kohal. Aastatel 2013–2022 mängis ta Itaalia kõrgliigaklubis Napoli. Enne Napolisse siirdumist 2013. aasta juunis mängis Mertens Hollandi kõrgliiga klubis PSV Eindhoven. Debüüdi Belgia rahvuskoondises tegi Mertens 9. veebruaril 2011 sõprusmängus Soome vastu. Esimese värava lõi ta rahvuskoondises 15. augustil 2012 sõprusmängus Hollandi vastu. 2014. aasta jalgpalli maailmameistrivõistluste esimeses alagrupimängus 17. juunil lõi ta värava Alžeeria vastu. Ta kuulus Belgia koondisse 2016. aasta Euroopa meistrivõistlustel. 2018. aasta jalgpalli maailmameistrivõistluste esimeses alagrupimängus 18. juunil lõi ta värava Panama vastu. PSV KNVB beker: 2011–12 Johan Cruyff Shield: 2012 Napoli Coppa Italia: 2013–14, 2019–20 Supercoppa Italiana: 2014  Dries Mertens – pildid, videod ja helifailid Wikimedia Commonsis Ametlik koduleht
Stadio Diego Armando Maradona

Stadio Diego Armando Maradona on staadion Itaalias Napolis. Lo stadioDiego Armando Maradona mahutab 60 240 pealtvaatajat ja on istekohtade arvult kolmas staadion Itaalias San Siro ja Rooma olümpiastaadioni järel. Oma kodumänge peab staadionil SSC Napoli. Staadion avati 6. detsembril 1959. Staadionil toimusid 1990. aasta jalgpalli maailmameistrivõistluste mängud.
Kaitlyn Maher

Kaitlyn Ashley Maher (sündinud 10. jaanuaril 2004 Novis Michigani osariigis) on Ameerika Ühendriikide laulja. Nelja-aastaselt osales ta telesaates "America's Got Talent" ning jõudis seal kümne parima hulka. 4. detsembril 2008 esines ta riiklikul jõulupeol (National Christmas Tree) 7000 pealtvaatajale, muuhulgas ka president George W. Bushile. 2009. aastal sõlmis ta plaadilepingu firmaga Indie Extreme. Samal aastal ilmus ka tema debüütplaat "You Were Meant To Be".